Държавен вестник, бр. 58, 2014 г., стр. 41

БРОЙ  58	
Д Ъ Р Ж А В Е Н  В Е С Т Н И К 	
СТР.  41  
(професионалисти и аматьори) се определя с 
правилници на българските спортни федера­
ции, утвърдени от министъра на младежта и 
спорта. На основание законовата делегация е 
приет Правилник за статута и трансферите на 
футболистите в системата на Българския фут­
болен съюз за сезон 2012 – 2013 г. въз основа 
на решение по Протокол № 2 от 21.05.2012 г. 
на БФС. Същият притежава белезите на нор­
мативен административен акт по дефиници­
ята на чл. 75, ал. 1 АПК – съдържа админи­
стративноправни норми, които се отнасят за 
неопределен и неограничен брой адресати с 
нееднократно правно действие. 
Според чл. 2, ал. 1 от Закона за норма­
тивните актове (ЗНА) нормативни актове 
могат да издават само органите, предвидени 
от Конституцията, от закон или от указ. Тези 
правила са възпроизведени в АПК в чл. 76: 
нормативни административни актове могат 
да се издават само от изрично овластени от 
Конституцията или закон органи. С оглед тек-
ста на чл. 35, ал. 1 ЗФВС в случая е налице 
законово овластяване на федерациите да оп­
ределят с правилник статута на спортистите 
аматьори и професионалните спортисти, в 
това число и условията за техния трансфер. 
Цитираната норма отговаря и на изискванията 
на чл. 42 УПЗНА. Задължението на спортните 
федерации да предложат за утвърждаване от 
министъра на физическото възпитание и спорта 
правилници за предоставянето, прекратяването 
и отнемането на състезателни права и за ста­
тута на спортистите аматьори и спортистите 
професионалисти, участващи в дейността на 
членуващите в тях клубове, е уредено в чл. 8 
от Правилника за прилагане на Закона за фи­
зическото възпитание и спорта. 
При така установеното е безспорно, че 
правилникът е нормативен административен 
акт и за валидното му действие е относимо 
изискването на чл. 5, ал. 5 от Конституция­
та – всички нормативни актове се публикуват 
и влизат в сила три дни след обнародването. 
Относима е и аналогичната разпоредба на 
чл. 37, ал. 1 ЗНА, която изисква обнародване 
на подзаконовите административни актове. 
Нормата на чл. 78, ал. 2 АПК препотвърждава 
конституционно установеното изискване за 
обнародване на нормативните администра­
тивни актове. Това повтаряне на възприетото 
конституционно решение само утвърждава 
значимостта на обнародването като начин за 
узнаване от адресатите на акта за издаването 
му и като завършващ елемент на фактическия 
състав по издаване на нормативния админис-
тративен акт, в т.ч. по определяне на момента 
на влизането му в сила. Всеки акт, за да породи 
правно действие, т.е. да бъде противопоставен 
на адресатите си, трябва да е станал тяхно 
достояние. За нормативните административ­
ни актове това става чрез обнародването в 
„Държавен вестник“, което създава законовата 
презумпция за узнаване. 
По делото не се спори и по несъмнен начин се 
установява, че Правилникът за статута и транс­
ферите на футболистите в системата на Бъл­
гарския футболен съюз за сезон 2012 – 2013 г. 
е утвърден от министъра на физическото 
възпитание и спорта (Заповед № РД-09-408 от 
17.09.2012 г.), но не изцяло, а само глави втора 
и трета от него. Също така безспорно е, че 
същият не е обнародван в „Държавен вестник“ 
от органа, който го е издал (арг. чл. 39, ал. 1, 
т. 4 ЗНА и чл. 78, ал. 1, т. 2 АПК).
С оглед изложеното, основателно е сочено­
то в жалбата твърдение, че при неизпълнение 
на задължението за обнародване на норма­
тивния административен акт същият не е 
довършен – не са извършени предписани от 
Конституцията действия. Ето защо, необна­
родването в „Държавен вестник“ на оспорения 
нормативен акт е порок по смисъла на чл. 146, 
т. 3 АПК – съществено са нарушени посоче­
ните по-горе административнопроизводствени 
правила по издаването му. Необнародваният 
подзаконов нормативен акт не произвежда 
целеното с неговото издаване правно действие 
и затова, ако бъде приложен, преди да бъде 
обнародван, ще е налице незаконно действие, 
извършено без нормативно основание (при 
липсващо нормативно основание). Но прило­
женият необнародван подзаконов нормативен 
административен акт създава нежелана от 
правния ред и опасна привидност, че той има 
правно действие и валидно регулира съответ­
ните обществени отношения. Затова в този 
случай допуснатото нарушение на администра­
тивнопроизводствените правила за издаването 
му – липсата на обнародване – вече е особено 
съществено. Такъв подзаконов нормативен 
административен акт (необнародван, но прило­
жен) е нищожен. Съгласно чл. 168, ал. 2 АПК 
съдът обявява нищожността на акта, дори и 
да липсва искане за това. 
Ето защо, не следва да бъдат разглеждани 
останалите доводи за материална незаконосъо­
бразност на част от разпоредбите на правилника. 
С постановеното от настоящия тричленен 
състав решение тази нищожност следва да се 
обяви на основание чл. 193, ал. 1, предл. 1 АПК. 
Воден от горното и на основание чл. 193, 
ал. 1, предл. 1 АПК, Върховният администра­
тивен съд, пето отделение, 
Р Е Ш И :
Обявява нищожност на Правилника за 
статута и трансферите на футболистите в сис­
темата на Българския футболен съюз за сезон 
2012 – 2013 г., приет въз основа на решение по 
Протокол № 2 от 21.05.2012 г. на БФС. 
Решението е оставено в сила с Решение 
№ 9425 от 7.07.2014 г., постановено от петчленен 
състав на Върховния административен съд по 
адм. дело № 15360 от 2013 г. 
Председател:
Георги Колев
4696